Lav et referat af nedenstående tekst:

Tekst:
Et farvel til de gældende restriktioner er onsdag aften blevet en realitet. Epidemiudvalget har godkendt regeringens indstilling til, at alle restriktioner forbundet med kategoriseringen som samfundskritisk sygdom ophører 31. januar. Kategoriseringen af coronavirus som samfundskritisk sygdom stod i forvejen til at udløbe 5. februar. Sundhedsminister Magnus Heunicke (S) har onsdag holdt møde med Epidemiudvalget, hvor alle Folketingets partier er repræsenteret. - Alle bakker op om, at Danmark skal blive fri fra restriktioner, sagde sundhedsministeren på pressemødet onsdag. Disse restriktioner står til at ophøre Hvilke restriktioner kan vi vinke farvel til fra 31. januar? Nuværende restriktioner tæller lukning af følgende erhverv, som nu kan åbne: Natteliv Spillehaller og kasinoer Legeland og badeland Forsamlingshuse og selskabslokaler Udover genåbningerne vil man også kunne se frem til at smide mundbindet. Myndighederne vil dog anbefale ledelserne på landets hospitaler og plejehjem, at de opretholder krav om både mundbind og coronapas for gæster og pårørende, kom det frem på onsdagens pressemøde. Ved indendørs arrangementer lyder kravet i øjeblikket, at der må samles 500 personer indendørs, men det krav vil også ophøre. Derudover vil serveringssteder igen kunne udskænke alkohol fra klokken 22 og igen holde åben mellem klokken 23 og 05. Det generelle forbud om salg af alkohol fra klokken 23 til 05 vil også frafalde. Ét krav står til at blive forlænget Regeringen ønsker dog fortsat at fastholde krav om test for visse personer ved indrejse til Danmark, fortæller Magnus Heunicke på pressemødet. Det vil primært gælde for personer, som ikke er vaccineret eller tidligere smittet. Det kræver opbakning fra et flertal i Folketinget, og her afventer regeringen stadig svar. Sundhedsministeren forventer svar på fredag, siger han.

Referat:
En lang række coronarestriktioner bringes nu til ende. Få overblikket her.